Diari Oficial de la Generalitat Valenciana


Sumari del DOGV 2970, del 14-04-1997 (1997/6766)

ORDRE de 27 de març de 1997, del conseller d'Obres Públiques, Urbanisme i Transports, sobre delegació de determinades atribucions.
----------------------------------------------------------------------------------------------------------------------------------

### Dades del document

Número de DOGV
:   2970

Data del DOGV
:   14-04-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/6766


Data del document
:   27-03-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Anàlisi jurídica

ORDRE de 27 de març de 1997, del conseller d'Obres Públiques, Urbanisme i Transports, sobre delegació de determinades atribucions.  
Fent ús de les facultats que em confereixen els articles 68.1 i 35 de la Llei 5/1983, de 30 de desembre, de Govern Valencià i considerant convenient delegar en el titular de la Sotssecretaria d'Obres Públiques, en el titular de la Secretaria General i en els titular de les direccions generals d'aquesta conselleria determinades atribucions  
ORDENE  
Article 1  
Delegar en el titular de la Sotssecretaria d'Obres Públiques i en els titulars de les direccions generals d'aquesta Conselleria les competències següents:  
1. Aprovació definitiva d'estudis, avantprojectes i projectes en l'àmbit de les matèries respectives.  
2. Designar el facultatiu que haja d'assistir, en representació de la Generalitat Valenciana, a les recepcions de les obres el pressupost d'execució de les quals passe de 71.639.384 de pessetes, si el director de les obres que s'indiquen no és funcionari de la Generalitat Valenciana, de conformitat amb el que estableix l'article 3 del Decret 40/1992, de 16 de març, del Consell de la Generalitat Valenciana, pel qual es regula la intervenció de la inversió.  
3. Dictar resolucions sobre l'aprovació i la disposició de les despeses de la seua competència imputables als seus programes pressupostaris que per la naturalesa i quantia estiguen exclosos de fiscalització prèvia, i exercir les facultats ordinàries en matèria de contractació administrativa respecte dels contractes menors de la seua competència, qualificats i regulats com a tals en l'article 16, en els següents i en els concordants, de la Llei 8/1995, de 29 de desembre, de la Generalitat Valenciana, de Mesures Fiscals, Administratives i d'Organització de la Generalitat Valenciana.  
Article 2  
Es deleguen en el titular de la Secretaria General d'aquesta Conselleria les competències i atribucions que fan referència a l'acceptació, devolució i disposició de les fiances que contenen els articles 36 i següents de la Llei de Contractes de les Administracions Públiques.  
Article 3  
Es deleguen en el sotssecretari d'Obres Públiques, en el secretari general i en els directors generals perquè:  
1. Adopten les resolucions que acorden l'inici dels expedients a què fa referència el capítol V del títol III del llibre V de la Llei 13/1995, de 18 de maig, de Contractes de les Administracions Públiques.  
2. Aproven el plec de prescripcions tècniques dels contractes de consultoria i d'assistència, dels de serveis i dels de treballs específics i concrets no habituals de l'administració regulats en el títol IV de la Llei 13/1995, de 18 de maig, de Contractes de les Administracions Públiques.  
Article 4  
La delegació d'atribucions que es disposa en aquesta ordre no serà obstacle perquè el conseller d'Obres Públiques, Urbanisme i Transports puga reclamar el coneixement i la resolució de tots els assumptes que considere escaients. Així mateix podrà revocar-la en qualsevol moment, de conformitat amb el que estableix l'article 68.5 de la Llei 5/1983, de 30 de desembre, del Govern Valencià.  
Article 5  
Les resolucions que es dicten en virtut de la delegació conferida per aquesta ordre exhauriran la via administrativa, de conformitat amb el que estableixen els articles 13.4 i 109 c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Article 6  
Sempre que es faça ús de la delegació de funcions que conté aquesta ordre, s'haurà de fer constar aquesta circumstància en la resolució adoptada, segons estableix l'article 68.6 de la Llei 5/1983, de Govern Valencià, i l'article 13.4 de l'esmentada Llei 30/1992.  
DISPOSICIÓ DEROGATÒRIA  
Queden derogades les ordres de 15 de gener de 1996, sobre delegació de funcions en els directors generals; l'Ordre de 15 de gener, sobre delegació de funcions en el secretari general i l'Ordre de 10 de juny de 1996, sobre delegació de determinades atribucions en el titular de la Secretaria General i en els titulars de les direccions generals d'aquesta conselleria.  
DISPOSICIÓ FINAL  
Aquesta ordre entra en vigor l'endemà de la publicació en el Diari Oficial de la Generalitat Valenciana.  
València, 27 de març de 1997  
El conseller d'Obres Públiques, Urbanisme i Transports,  
LUIS FERNANDO CARTAGENA TRAVESEDO